Diari Oficial de la Generalitat Valenciana


Sumari del DOGV 4936, del 01-02-2005 (2005/532)

RESOLUCIÓ de 2 de desembre de 2004, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de les instal·lacions elèctriques de distribució corresponents a la subestació transformadora denominada ST Gandia, ubicada en el terme municipal de Gandia, en la província de València. ATASCT/2004/183/46. Expedient 2.700/2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/532


Data del document
:   02-12-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Gandia
    * subministrament d'energia elèctrica
    * empresa privada

RESOLUCIÓ de 2 de desembre de 2004, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de les instal·lacions elèctriques de distribució corresponents a la subestació transformadora denominada ST Gandia, ubicada en el terme municipal de Gandia, en la província de València. ATASCT/2004/183/46. Expedient 2.700/2004. [2005/M532]
  
Vist l'escrit presentat per Iberdrola Distribución Eléctrica, SAU, en data 24 de juny de 2004 (registre d'entrada 25 de juny de 2004) davant del Servici Territorial d'Energia de València, en què sol·licita que se li concedisca autorització administrativa i aprovació del projecte d'execució per a l'ampliació de les instal·lacions elèctriques de distribució corresponents a la subestació transformadora de 132/66/20 kV, denominada ST Gandia, situada en terrenys de la seua propietat en la carretera nacional N-332, a l'altura del punt quilomètric PK 224,5, al terme municipal de Gandia (València). Al mencionat escrit s'adjuntaven exemplars del projecte tècnic per a l'execució de l'esmentada ampliació, firmats per l'enginyer industrial David Almonacid Arnero i visats pel Col·legi Oficial d'Enginyers Superiors Industrials de la Comunitat Valenciana i Albacete en data 17 de juny de 2004.
  
Vist que el dia 17 de setembre de 2004 es va publicar en el Butlletí Oficial de la Província de València l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i en la Llei 2/1989, de 3 de març, sobre Impacte Ambiental.
  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist l'informe tècnic, de 10 de novembre de 2004, emés pel Servici Territorial d'Energia de València.
  
Vist l'escrit, de 25 de novembre de 2004, del cap de la Unitat Territorial d'Energia de València amb el qual es remet l'expedient.
  
Atés que, d'acord amb la documentació que hi ha en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals.
  
Atés que, d'acord amb l'article 38 Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats del Ministeri d'Economia, amb àmbit d'actuació nacional.
  
Vist que, d'acord amb el projecte presentat, la finalitat de l'ampliació sol·licitada és satisfer la creixent demanda d'energia en la zona de Gandia, per a mantindre el nivell de qualitat en esta i interconnectar amb la xarxa existent de l'empresa.
  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Atés que s'han complit els tràmits previstos en la legislació aplicable a la sol·licitud.
  
Esta Direcció General Energia resol:
  
Primer
  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a l'ampliació de la subestació transformadora denominada ST Gandia situada en el terme municipal de Gandia en la província de València, en la carretera nacional N-332, a l'altura del punt quilomètric PK 224,5
  
L'abast de l'ampliació que s'autoritza és la següent:
  
Instal·lació de 66 kV:
  
- Una nova posició de transformador, de 40 MVA, 66/20 kV.
  
- Un interruptor automàtic de 66 kV.
  
- Substituir dos seccionadors de 66 kV.
  
- Substituir dos interruptors de 66 kV.
  
- Sis nous transformadors d'intensitat de 66 kV.
  
- Una nova reactància de posada a terra.
  
Instal·lació de 20 kV:
  
- 3 reconnectadors de 20 kV.
  
- 4 seccionadors de 20 kV.
  
- Nou cel·les de 20 kV per al control de subministrament (sis cel·les de línia, una de transformador de potència, una de bateria de condensadors i una de mesura).
  
Instal·lació d'11 kV:
  
- 3 reconnectadors d'11 kV
  
- 5 seccionadors d'11 kV.
  
Altres instal·lacions
  
- Les instal·lacions anteriors es complementen amb aparells de comandament, control, mesura i protecció que se situen en els quadres corresponents de l'edifici de la subestació.
  
Pressupost: 30.125 euros.
  
Segon
  
Aprovar el projecte tècnic d'execució per a l'ampliació de la subestació citada en el punt primer de la present resolució i habilitar el titular d'esta a la construcció de la instal·lació projectada.
  
La present resolució queda sotmesa a les condicions següents:
  
1. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.
  
2. Les instal·lacions que cal realitzar compliran els reglaments de seguretat industrial aplicables a este tipus d'instal·lacions, i, en particular, el que establix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General d'Energia la corresponent autorització.
  
4. El termini previst per a l'execució de les instal·lacions és de tres mesos, comptadors a partir de la notificació de la present resolució. No obstant això, amb anterioritat a l'acabament d'este termini, Iberdrola Distribución Eléctrica, SAU podrà sol·licitar-ne una ampliació per mitjà de sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant del Servici Territorial d'Energia de València acompanyada de la documentació establida reglamentàriament.
  
L'administració deixarà sense efecte la present resolució en el moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.